Шығыс Қазақстанда халықаралық бүркітшілер фестивалі мәресіне жетті
DATE: 22:15, 12 Қазан 2024 | GMT +5
TITLE: Шығыс Қазақстанда халықаралық бүркітшілер фестивалі мәресіне жетті
URL: https://kaz.inform.kz/news/shigis-kazakstanda-halikaralik-burktshler-festival-maresne-zhett-c06c3d/
META: DATE: 22:15, 12 Қазан 2024 | GMT +5
TOTAL WORDS: 235
AUTHOR(S):
TEXT: Екі күнге созылған фестивальде әлемнің бірнеше елінен келген құсбегілер сайысқа түсті. Атап айтқанда, Моңғолия, Қытай, Қырғызстан, Ресей және Мажарстаннан қатысушылар шақырылған. ШҚО туризм және спорт басқармасының мәліметіне сүйенсек, бұл шараны өткізудегі негізгі мақсат - қазақ халқының бай мәдени мұрасын жандандырып, ұлттық спорт пен құндылықтарды дәріптеу арқылы саламатты өмір салтын насихаттау. Фото: ШҚО туризм және спорт басқармасы. Бүркітшілер құстарды жемге, еркін және иесінің шақыруымен ұшыру сайыстарында, шырғамен қоян және түлкі аулау жарыстарында бақ сынасты. Республикалық «Құсбегілік» федерациясының президенті Берік Уәлидің айтуынша, фестиваль Дүниежүзілік көшпенділер ойындарының жалғасы болғандай. Фото: ШҚО туризм және спорт басқармасы. «Осындай фестивальдің республикамызда өтіп жатқанына өте қуаныштымыз. Бұл туризмді дамытуға үлес қосып, шетелдік қонақтарды еліміздің салт-дәстүрімен, тарихымен таныстырды. Бүгінгі фестиваль жоғары деңгейде ұйымдастырылды. Президент Қасым-Жомарт Тоқаев атап өткендей, Көшпенділер ойындарының бағдарламасына енген бұл ұлттық спорт Олимпиадалық деңгейге де жетуі тиіс», - деді Берік Уәли. Фото: ШҚО туризм және спорт басқармасы. Фото: ШҚО туризм және спорт басқармасы. Фото: ШҚО туризм және спорт басқармасы. Фото: ШҚО туризм және спорт басқармасы. Фото: ШҚО туризм және спорт басқармасы. Жарыс қорытындысы келесідей:. Бүркіт салу:. 1-орын Сәлімхан Ерғазыұлы. 2-орын Күнтуған Серікбек. 3-орын Ерлан Кенжетаев, Олжас Бердімұрат. Қаршыға сайысы:. 1-орын Ерасыл Серікбекұлы. 2-орын Ермұхан Бәйетбай. 3-орын Жамбырбек Бердияр, Бабажан Берікболсын. Сұңқар мен ителгі салу:. 1 және 2 орын Таңат Оспанқұлов. 3-орын Темірәлі Төлегенұлы, Иманзайып Ермек. Фото: ШҚО туризм және спорт басқармасы. Фото: ШҚО туризм және спорт басқармасы. Еске салсақ, осыған дейін ШҚО-да халықаралық «Шығыс салбұрыны» бүркітшілер фестивалі өтетіндігін хабарлаған едік
